


[image: ]
ОБЩИНА МАКРЕШ - ОБЛАСТ ВИДИН
с.Макреш – 3850, ул. “ Георги Бенковски “ № 88  тел./факс 094 / 600 356
e-mail: makresh@b-trust.org


ПРОГРАМА
за овладяване популацията на  безстопанствените кучета на територията на Община Макреш.
2026–2030 г.


[image: C:\Users\User\AppData\Local\Microsoft\Windows\INetCache\Content.Word\pexels-aryan-prajapati-843541-32687834.jpg]



СЪДЪРЖАНИЕ: 

І. ВЪВЕДЕНИЕ 
ІІ. ЦЕЛИ И ЗАДАЧИ НА ПРОГРАМАТА 
ІІІ. НОРМАТИВНА БАЗА И МЕЖДУНАРОДЕН ОПИТ
ІV. АНАЛИЗ НА ОБСТАНОВКАТА 
V. МЕТОДОЛОГИЯ 
VІ. МЕРКИ ЗА НАМАЛЯВАНЕ НА ПОПУЛАЦИЯТА И ТРАЙНО РЕШАВАНЕ НА ПРОБЛЕМА С БЕЗСТОПАНСТВЕНИТЕ КУЧЕТА 
VІІ. УЧАСТНИЦИ В ПРОГРАМАТА 
VІІІ. СРЕДСТВА И РЕСУРСИ ЗА ИЗПЪЛНЕНИЕ НА ПРОГРАМАТА
ІХ. ПЕРИОД НА ИЗПЪЛНЕНИЕ НА ПРОГРАМАТА
Х. ОЦЕНКА ЗА УСПЕВАЕМОСТ НА ПРОГРАМАТА
ХІ. ПЛАН ЗА ДЕЙСТВИЕ 



І. ВЪВЕДЕНИЕ

	Проблемът  с  безстопанствените  кучета  е  сериозен  за  обществото  и  има  много 
измерения –здравни,  социално-битови,  икономически  и  екологични.  Популацията  на безстопанствените кучета се състои от изоставени, изгубени, родени на улицата и домашни кучета, оставени на обществени места без надзор, които водят до рискове за населението, като се създава опасност от пренасяне на заразни и паразитни болести, нападения, ухапвания и предизвикване  на  пътнотранспортни  произшествия,  замърсяване  на  околната  среда. 
  	Безстопанствените кучета създават дискомфорт, провокиран от шума и предизвикват страх сред гражданите. 
  	Овладяването  на  популацията  на  безстопанствените  кучета  е  научно  обосновано 
регулиране, което позволява осъществяване на контрол и намаляване на броя им до минимум. 
  	Общинската  програма  за  овладяване  популацията  на  безстопанствените  кучета  на територията на община Макреш е изготвена в изпълнение на чл. 40, ал. 1, ал. 2 , ал.3 и ал.4 от Закона  за  защита  на  животните  и  обхваща  периода  2026-2030 г.         	Необходимост  от разработването на програмата възниква в резултат на изисквания поставени на България и останалите  страни  членки  от  Европейския  съюз  по  отношение  на  грижата  и  хуманното отношение  към  животните  и  конкретните  механизми  за  овладяване  на  популацията  на безстопанствени кучета в населените места. 

ІІ. ЦЕЛИ И ЗАДАЧИ НА ПРОГРАМАТА 

1. ОСНОВНА ЦЕЛ НА ПРОГРАМАТА: 

	Намаляване на популацията на безстопанствените кучета, чрез прилагане на комплекс от мерки, при които усилията на общинската власт, ветеринарните специалисти и гражданите са насочени в една обща посока -намиране на хуманно и съвременно решение на проблема.
	Формирането на конкретни цели и мерки на Програмата е извършено на базата на анализ на съществуващото състояние и специфичните местни условия и нужди. От друга страна те са синхронизирани  с  изискванията  на  нормативната  уредба  на  	Република  България  и  са съобразени с комплексните мерки, определени от Световната здравна организация: строг контрол върху търговията и размножаването на домашни кучета, кастрация и връщане по места  на  социализирани  кучета,  които  се  поемат  за обгрижване от  страна  на  граждани, организации и общини.
 
2. ПОДЦЕЛИ:

	 Установяване на контрол върху популацията на безстопанствените и домашните кучета, като се гарантира здравето на хората и безопасността в община Макреш.
	 Редуциране  броя  на  уличните  кучета  до  трайно  намаляване  на  тяхната  популация, съгласно разпоредбите на действащото законодателство. 
	 Намаляване до минимум на рисковете от разпространение на заразни заболявания, които се предават на хора и животни. 
	 Развиване на чувство за отговорност у хората при отглеждане на кучета и за изпълнение на задълженията им по чл.172-173, 175 и чл.174 от Закона за ветеринарномедицинската дейност  (ЗВД) представяне  на  кучето  на  регистриран ветеринарен  лекар, който упражнява  ветеринарномедицинска практика  във  ветеринарномедицинско заведение  за официална  идентификация  чрез  поставяне  на  микрочип  (инжектируем  транспондер), маркировка  чрез  траен  знак  и  издаване  на  идентификационен  документ  (паспорт); ежегодна реваксинация срещу болести по кучетата. 

3. ЗАДАЧИ НА ПРОГРАМАТА

	 Овладяване броя на безстопанствените кучета до трайното изчезване на явлението 
"безстопанствени кучета". 
	 Контрол върху отглеждането на домашни кучета. Регистрация на домашните кучета и 
популяризирането на ползите от кастрацията им, с цел установяване на контрол върху 
размножаването им и предотвратяване на евентуалното им изоставяне.
	 Намаляване до минимум рисковете от разпространение на заразни заболявания, които касаят хора и животни. 
	 Повишаване чистотата на населените места на общината.
	 Изготвяне и провеждане на образователни кампании, съгласно чл.2 от Закона за защита на животните.

ІІІ. НОРМАТИВНА БАЗА И МЕЖДУНАРОДЕН ОПИТ

	 Закон за защита на животните. 
	 Закон за ветеринарномедицинската дейност. 
	 Национална програма за овладяване на популацията на безстопанствените кучета.
	 Европейската конвенция за защита на животните. 
	 Международна практика. 

ІV. АНАЛИЗ НА ОБСТАНОВКАТА

1.Описание на проблема 

	Наличието на безстопанствени кучета води до:
	 пренасяне на болести , опасни за човека -бяс, ехинококоза, бруцелоза, микроспория, демодекоза и др.; 
	 регистрирани са случаи на ухапвания на хора от кучета;
	 много хора се страхуват от кучета. 

2.Причини за възникване на проблема:

	 липса на контрол върху популацията на домашни кучета (неконтролирано развъждане) –наличие на поколения не кастрирани домашни кучета, в резултат на което ежегодно се продуцират нови поколения, които са свободно скитащи и се вливат в категорията на безстопанствените кучета; 
	 избягали и непотърсени от собствениците домашни животни, изхвърлени от стопаните си, при преминаване през общината;
	 неефективност на прилаганите до момента методи и несъобразяване с комплексния 
характер на проблема; 
	 сезонно използване на кучета като пазачи на къщи, строежи, складови бази и др., след което се изоставят; 
	 липса на хуманно образование за отношението към животните и грижите, от които се нуждаят -собствениците  на  домашни  кучета  не  са  подготвени  за  проблемите, съпровождащи  отглеждането  на  кучета,  в  резултат  на  което  при  възникване  на 
трудности могат да ги изоставят; 

3.Популация на безстопанствените кучета

	Кучето достига полова зрялост на 7-8 месечна възраст, ражда два пъти годишно редно по 5 до 8 кученца. Продължителността на  живота му е 12-20 години. Очевидно е, че само няколко изгонени домашни кучета са в състояние за кратко време бързо да увеличат броя на безстопанствените кучета. Ако не се вземат навременни мерки, броят им нараства, докато достигне определен максимум. Този максимум се нарича “носещ капацитет на средата” и зависи от условията на средата -количество храна, вода и възможности за подслон. При достигане  на  носещия  капацитет  на  средата,  раждаемостта  и  смъртността  на безстопанствените кучета се изравняват, което означава че броят им не се увеличава. Ако в тази  ситуация  се  предприеме  само  отстраняване  на  безстопанствените  кучета  ще  се предизвика освобождаване на ниши, които за кратък период ще бъдат заети от други кучета -новородени  или  мигриращи,  т.е.  ще  се  наблюдава  временно  намаляване  броя  на безстопанствените кучета, последвано от възстановяване, пак намаляване и възстановяване -един цикличен и непрестанен процес.

4.Преброяване на безстопанствените кучета на територията на общината

   	В изпълнение на Националната програма и във връзка с динамиката на популацията, се извършва преброяване на безстопанствените кучета на територията на общината.
	 Преброяването следва да започне след уведомление от министъра на Земеделието, храните и горите или упълномощено от него лице до Кмета на общината, със заложен в него срок. 
	 Кмета на Община Макреш издава заповед за извършване на преброяването по специална методика.  В  преброяването  не  могат  да  се  включват  участниците  в  дейностите  по Програмата, извършващи кастрация и обработка на кучетата. 
	 Преброяването  се  извършва  веднъж  на  всеки  две  години  в  периода  март-юни или септември-ноември. 
	 При преброяването се отчита всяко куче, намиращо се на обществено място без видимо присъствие на собственик. 
	 Преброяването се извършва по методика като задължително се отчита приблизителната възраст,  пол,  видимото  здравословно  състояние  и  наличието  или  липсата  на  видима маркировка за извършена кастрация. За целите на преброяването следва да се използва примерната методика, посочена в Националната програма за овладяване на популацията на безстопанствените кучета.

5.Анализ на обстановката в населените места на община Макреш

  	През последните години се наблюдава намаляване броя на безстопанствените кучета, както и на случаите на ухапвания от кучета.
	При регистрацията им и стерилизацията на част от тях, броят на кучетата от улицата постепенно ще се редуцира до трайното изчезване на явлението „безстопанствени кучета”. Единственият ефективен подход за установяване на контрол върху кучешката популация е: 
	 прилагане на кастрация, обезпаразитяване, ваксинация срещу бяс и трайна маркировка на неагресивни  (социализирани)  безстопанствени  кучета,  поставяне  на  микрочип  и връщането им по обитаваните от тях места с редовен ветеринарномедицински надзор; 
	 регистрация на домашните кучета и популяризиране на ползите от кастрацията им, с цел установяване на контрол върху размножаването им и предотвратяване на евентуалното им изоставяне. 

V. МЕТОДОЛОГИЯ

	Успешната практика налага прилагането на регламентирания от Закона за защита на животните метод за кастрация на уличните кучета и връщането им по обитаваните от тях места до блокиране на раждаемостта-ограничаване капацитета на средата само със стерилни животни. 
	1.Кастрация, обезпаразитяване, ваксинация срещу бяс, трайна маркировка и връщане по места на неагресивни и здрави безстопанствени кучета. 
	2.Евтаназия на неизличимо болни и доказано агресивни безстопанствени кучета. 
	3.Задомяване/осиновяване на безстопанствени кучета. 
	4.Регистрация и надзор на безстопанствените кучета. 
	5.Регистрация на домашните кучета. 
	6.Популяризиране на ползите от кастрацията на домашни кучета.
	7.Контрол върху изискванията за отглеждане на домашни кучета. 
	8.Кампании за подобряване на чистотата в населените места. 

VІ.МЕРКИ ЗА НАМАЛЯВАНЕ НА ПОПУЛАЦИЯТА И ТРАЙНО РЕШАВАНЕ НА 
ПРОБЛЕМА С БЕЗСТОПАНСТВЕННИТЕ КУЧЕТА 

МЯРКА   I. 

	Създаване на организация за овладяване популацията на безстопанствените кучета на територията на общината.
1.Кастрация, ваксинация срещу бяс, трайна маркировка, поставяне на микрочип (за кратко  наричани  обработка) и  връщане  по  места  на  социализирани  и  здрави безстопанствени кучета:

	Съгласно  чл.  40в  от  ЗЗЖ  мерките  за  овладяване  на  популацията  и ветеринарномедицинските  манипулации  на  безстопанствени  кучета  се  осъществяват  в регистрирани  ветеринарномедицински  амбулатории,  като  на  животното  се  осигурява престой за възстановяване не по-малко от 24 часа.
	 Обработката на безстопанствени кучета се извършва във ветеринарна амбулатория на търговско дружество или неправителствена организация. Поради липса на средства община Макреш няма сключен  договор  за  възлагане  на  дейности  по  овладяване  популацията  на безстопанствените кучета. Общината не разполага със средства да изгради и поддържа като самостоятелна дейност общински приют за безстопанствени кучета. 

2. Евтаназия на неизлечимо болно и доказано агресивни безстопанствени кучета:

	 Неизлечимо болни животни се подлагат на евтаназия, съгласно чл.179, ал.3, т.1,2 и 4 от ЗВД и чл.51 от ЗЗЖ. 
	 Кучета, участвали в инцидент се залавят приоритетно в рамките на едно денонощие, след подаване на сигнала. 
	 За  върнатите  по  места  обработени  кучета,  граждани  и  организации  за  защита  на животните,  могат  да  заявят  желание  за  поемане  на  грижите  за  тях, 
като  подпишат декларация по чл.47, ал.3 от ЗЗЖ и изпълняват изискванията по чл.49 и чл. 50 от ЗЗЖ, а именно: да обезпаразитяват на всеки три месеца и да реваксинират против бяс върнатите по места кучета, за които поемат грижи и отговорност;
· да представят ежегодно паспорта на кучето в общинска администрация за заверка за извършените обезпаразитявания и ваксинации и вписването им в регистъра на общината. 
	–    да вземат мерки за предотвратяване на агресивното поведение на кучето към хора и животни. 

3.Създаване на информационна база данни за обработените безстопанствени кучета, които са включени в регистъра на безстопанствените кучета на община Макреш.

	В регистъра се вписва датата и мястото на обработката, ветеринарния лекар извършил манипулацията, мястото, на което е върнато кучето. 

4.Установяване на устойчиви практики за осиновяване на безстопанствени
животни.

5.Провеждане на информационно - образователни кампании.

	Във  връзка  с  овладяване  популацията  на  безстопанствените  кучета  се  насърчава провеждането на информационни кампании, организирани от общини, областни дирекции по безопасност  на  храните,  областните  колегии  към  Български  ветеринарен  съюз  (БВС)  и неправителствените организации за защита на животните. 
Кампаниите  включват  програми  за  разясняване  на  обществеността  за  ползата  от 
прилагане  на  мерките  по  националната  и  общинска  програма,  рисковете  и начините  за предпазване от зоонози, в т. ч. ехинококоза; насърчаване на кастрацията и регистрацията на домашните  кучета;  ползата  от  кастрацията  и  връщането  по  места  на  безстопанствените животни,  като  се  запълват  градските  ниши  с  кучета,  които  са  ваксинирани  и  не  се възпроизвеждат;  осиновяването  на  безстопанствени  кучета;  повишаване  на  културата  на отглеждане на домашни кучета и др. Информационните кампании могат да се осъществяват чрез разпространение на дипляни, брошури, публикуване на информация и видео клипове на сайта на общината и в други печатни и електронни медии.

МЯРКА II.  Определяне  на  места  за  разходка  на  кучета,  както  и  организиране  и обозначаване на местата, забранени за разходка на домашни кучета.

МЯРКА III. Контрол върху изискванията за отглеждане на домашни кучета.

	Контролът  за  спазване  на  изискванията  при  отглеждане  на  домашни  животни  се извършва от кмета на община Макреш и кметовете на съответните кметства. Кметът на общината възлага със заповед изпълнението на контролната дейност на длъжностни лица от община Макреш. 

МЯРКА IV. Създаване  на  организация  за  регистриране  на  домашните  кучета  и маркирането им като такива с подходяща маркировка. 

1.Регистрацията на домашни кучета се извършва съгласно чл. 174 от ЗВД. 

	Общинска администрация Макреш  изготвя  и  поддържа  регистър  на  домашните  кучета  на  база подадени декларации от собствениците им при придобиване.

2.Такса за притежаване на куче
 
	Събира се от МДТ при община Макреш. 

VІІ. УЧАСТНИЦИ В ПРОГРАМАТА

1. Местна власт

	 Общински  съвет  Макреш приема  Програма  за  овладяване  популацията  на безстопанствените кучета на територията на Община Макреш и ежегодно приема план за действие по изпълнение на програмата. За изпълнение на годишния план за действие за овладяване  на  популацията  на  безстопанствените  кучета  се  планират  и  осигуряват ежегодно средства по бюджета на общината, съгласно чл.40, ал.3 от Закона за защита на животните. 
	 Кметът на община Макреш организира изпълнението на програмата и ежегодно до първи март внася отчет за изпълнението й пред изпълнителния директор на Българската агенция по безопасност на храните, съгласно чл.40, ал.4 от Закона за защита на животните. Отчетът се публикува на сайта на община Макреш. Кметът на общината сключва договор с юридическо лице или неправителствена организация за изпълнение на мерките за овладяване популацията на  безстопанствените  кучета:  залавяне,  транспортиране  до  ветеринарномедицинска амбулатория,  кастриране,  чипиране,  маркиране,  издаване  на  паспорт,  ваксиниране.
обезпаразитяване и връщане на мястото на залавяне. 
	 Кмета на общината, кметовете на кметства и кметски наместничества имат задължения по чл.178 от ЗВД - организират контрола за спазване изискванията по чл.172, т.1 и 2, чл.173, т.1 и чл.177, ал.1, т.3 и 4 от ЗВД.

2. Ветеринарни власти

	Областна дирекция „Безопасност на храните” гр. Видин извършва: 
	 системен контрол във връзка с хуманното отношение към животните; 
	 контрол върху дейностите по програмата; 
	 ветеринарномедицински надзор на обработените кучета. 

3. Организации за защита на животните (ОЗЖ)

 	 Към момента на територията на общината няма регистрирани организации за защита на животните. При евентуална бъдеща регистрация, те ще изпълняват дейностите, както следва: 
	 съдействат на общината като посочват свои представители за координация на работата между общината и гражданите; 
	 съдействат за обработването на постъпилите жалби и сигнали, свързани с домашни и 
безстопанствени кучета; 
	 осигуряват свои представители за проверка по техни сигнали и жалби; 
	 предоставят  на  Общинска  администрация - Макреш списък  на  координатори  за съдействие по места на дейности те по програмата; 
	 участват  в  разрешаването  на  проблеми,  потвърдени  от  проверките  на  постъпилите сигнали; 
	 организират и провеждат задомителни кампании; 
	 могат да изграждат и стопанисват приюти за безстопанствени кучета.

VІІІ. СРЕДСТВА И РЕСУРСИ ЗА ИЗПЪЛНЕНИЕ НА ПРОГРАМАТА

	Източници на финансиране и материално обезпечаване на Програмата за овладяване 
популацията  на  безстопанствените  кучета  на  територията  на  Община Макреш,  съгласно чл.40б от ЗЗЖ са: 

	1. Общинския бюджет. 
	2. Постъпления от такси. 
	3. Дарения.
	4. Проекти. 
	5. Организации за защита на животните. 

	Допълнителен източник на средства могат да бъдат постъпилите средства от глоби по наказателни постановления, наложени по актове за установено административно нарушение на Наредба за овладяване популацията на безстопанствени кучета на територията на община Макреш.
 
ІХ. ПЕРИОД НА ИЗПЪЛНЕНИЕ НА ПРОГРАМАТА

	Периодът на действие на настоящата програма е пет години от 2026 до 2030 година. В този период програмата може да бъде допълвана или изменяна по редът на нейното приемане – с решение на Общински съвет – Макреш.

Х. ОЦЕНКА ЗА УСПЕВАЕМОСТ НА ПРОГРАМАТА

	Очакваните резултати от изпълнение на програмата по въведени критерии са, както следва: 

1. Качествени промени следствие  от  изпълнение  на  мерки  по  програмата  и  извършваната  ежегодна ветеринарномедицинска  обработка  на безстопанствените  кучета  се  очаква  да  бъдат постигнати следните резултати: 

	 постепенно намаляване на популацията на безстопанствени кучета; 
	 овладяване на притока на нежелани домашни кучета от дома към улицата, следствие от извършената регистрация на домашните кучета и стимулиране на кастрацията им чрез освобождаване от такса за притежаване на куче; 
	 мониторинг върху популацията на безстопанствените кучета;
	 намаляване на социалното напрежение и повишаване безопасността на гражданите; 
	утвърждаване на европейските критерии за третиране на животните.
 
2. Количествени подобрения /резултати/:

	 увеличаване на броя на регистрираните домашни кучета; 
	 увеличаване на броя на кастрираните домашни кучета; 
повишаване на приходите от таксата „Куче” по чл.175 от ЗВД и Наредба за определяне и администриране местните такси и цени на услуги на територията на Община Макреш. 

3. Критерии за изпълнението на програмата:

	3.1.Преброени безстопанствени кучета, заведени в регистъра на безстопанствените кучета на общината, които живеят на открито - по строежи, паркинги, дворове, складове и др.
	Годишни  отчети  за  изпълнение  на  годишния  план  за  действие  по  програмата.
Напредъкът по изпълнение на програмата може да се проследи чрез сравняване и анализиране на данните от регистъра по т. 3.1 и годишните отчети за извършените 
дейности по програмата и за постигнатите резултати, изготвени на основание чл. 40, ал. 4 от Закона за защита на животните, които се представят ежегодно от кмета на общината пред  БАБХ  и  съдържат  данни  за:
· брой  на  заловените  безстопанствени кучета;
· брой на кастрираните кучета;
· брой на ваксинираните срещу бяс и др. болести кучета;
· брой  на  чипираните  и  маркираните  с  траен  знак  кучета,  регистрирани  в системата на НЛС;   
· брой  на  издадените  паспорти  за  идентификация  на  нови безстопанствени кучета;
· брой на умрелите кучета;
· брой на евтаназираните кучета;
· брой на задомените /осиновените/ кучета.
· изразходвани средства за изпълнение на годишния план  за  действие.
· брой  и  вид  на  проведени  информационни  кампании  по изпълнение на програмата.
· регистрирани и кастрирани домашни кучета, брой на регистрираните  домашни кучета, брой  на  кастрираните  домашни  кучета;
· брой  на ваксинираните срещу бяс и др. болести домашни кучета, 
размер на събраните такси за притежаване  на  куче.
	3.2.Критерии  за  осъществен  мониторинг  и  контрол  по изпълнение на програмата: 
· брой на извършените проверки за спазване на изискванията по чл.178 от ЗВД ;
· брой на извършените проверки по подадени сигнали, молби и жалби;
· брой на съставните предписания;
· брой на съставените актове за установено административно нарушение по ЗВД и вид на нарушението; 
· брой на съставените наказателни постановления и събрани средства от глоби.

ХІ. ПЛАН ЗА ДЕЙСТВИЕ

	Плана за действие по изпълнение на програмата за овладяване на популацията на безстопанствените кучета на територията на община Макреш за 2026 г. е Приложение №1 към програмата. Всеки следващ план на действие се приема ежегодно. 



                                                                                                                 

Приложение №1


                                             ПЛАН ЗА ДЕЙСТВИЕ 2026г.

по програма за овладяване  популацията на безстопанствени кучета на    територията   на  община Макреш.


	       Дейност
	   Изпълнител
	      Срок
	     Средства
	  Очаквания

	            1
	          2
	         3
	            4
	          5

	1.Създаване на организация за овладяване популацията на безстопанствени кучета на територията на община Макреш.


	1.1.Дейности по преброяване на безстопанствени кучета, установяване на  мъртви/ данните се подават за вписване в регистъра по т.1.4/
	
Кметове и кметски 
наместници
	
През периода
	

	
Възможност за анализ и преценка на промяната в популацията на безстопанствените кучета.



	1.2 Водене на регистър на безстопанствените кучета с данни от идентификация в системата на БЛС и издадени паспорти.
	
Община Макреш
	
Постоянен
	
   

	
Следене на общия им брой.

	1.3.Евтаназия на неизлечимо болни и доказано агресивни безстопанствени кучета.
	
Организация, с която ще се сключи договор
	
При необходимост
	
	
Предпазване от риск за здравето на хората

	1.4. Погребване на мъртви безстопанствени кучета/осигуряване на дезинфекциращ препарат/
	
Кметове и кметски наместници
	
При необходимост
	
	
Предотвратяване на здравен риск за хората

	1.5. Поддържане на поставените табели за забрана разхождането на кучета на детски площадки и на места , определени за отдих във всички населени места на общината.
	
Община Макреш
	
През периода
	
	
Поддържане чистотата на местата за отдих и възпрепятстване на агресивно поведение на кучета спрямо деца и възрастни.

	2. Регистрация на домашните кучета, извършване на ветеринарномедицинска обработка и стимулиране на кастрацията им.


	2.1.Уведомяване на собствениците на домашни кучета за задълженията им по чл.172–175 от ЗВД. Публикуване на съобщение на сайта на общината ,поставяне на 
 Табла за информация пред кметствата и на други места.
	


Община Макреш
	


През периода
	
	


Формиране на отговорно отношение на собствениците към домашните им любимци, осъзнаване на задълженията които имат към тях.

	2.2. Ветеринарномедицинска обработка на домашните кучета– изпълнение на задължения на собствениците по чл.172–175 от ЗВД.
	

Собственици на домашни кучета
	

През периода
	
	Здрави домашни кучета, добре обгрижвани от собствениците. Намаляване на риска от разпространяване на зарази и болести по хората и домашните животни.

	2.3.Стимулиране кастрирането на домашни кучета.
	
Община Макреш
	
През периода
	
	
Освобождаване от такса притежаване на куче, която се събира по ЗМДТ. Формиране на отговорно отношение на собствениците към безконтролното размножаване на кучета.

	3. Провеждане на информационно– образователни кампании



	3.1. Публикуване на информация на сайта на общината за запознаване с изискванията при отглеждане на кучета спрямо физиологичните им нужди и законодателство, свързано с гарантиране на хуманно отношение.
	


Община Макреш
	


Август – Септември 2026г.
	
	
Формиране на отговорно отношение към домашните любимци, добра грижа и финансовата тежест, която трябва да поемат собствениците.

	
4.. Контрол за изпълнение на плана за действие по програмата за намаляване на популацията на безстопанствените кучета, която обхваща изпълнение на задълженията на собствениците и риска от изоставяне на домашни кучета.


	4.1. Проверки по сигнали, жалби и предложения на граждани за агресивно поведение на куче, което създава риск за безопасността.
	
Кметовете и кметските наместници
	

През периода
	
	
Предприемане на мерки за неутрализиране на риска за здравето на гражданите.

	4.2. Проверка за спазване на задълженията на собствениците на кучета по чл.172–175 от ЗВД.
	
Кметовете и кметските наместници.
	
	
	
Налагане на актове за установено административно нарушение на собствениците на кучета и издаване на наказателни постановления за налагане на глоба.



[bookmark: _GoBack]	Настоящата Програма за овладяване на популацията на безстопанствените кучета на територията на община Макреш за периода 2026-2030 г. е приета с Решение № 312, взето с протокол № 36 от 26.06.2026 г. на Общински съвет – Макреш и влиза в сила в четиринадесет дневен срок след приемането му.

